صفحة د لويب
[[فيشي:صفحة د لويب ديال لمقال د صفحة د لويب.png|تصغير|صفحة د لويب ديال لمقال د صفحة د لويب]]
'''الصفحة''' ؤلا '''لپاج د لويب''' (ب {{Lang-en|webpage|link=yes}}) هيّا [[وتيقة]] ديال التيكست لفوقاني {{Lang|en|hypertext}} محطوطة ف ل[[ويب]]. الصفحة د لويب كايسربيها [[سيرڤور د لويب]] ل [[خدايمي (لانفورماتيك)|خدايمي]] {{لوغة|en|User}} لي طلبها، و كاتبان عندو عادةً ف واحد لپروڭرام سميتو ل[[براوزر]] (ب {{لوغة-ar|متصفح}}). [[سيت د لويب|السيت ؤلا لموقع د لويب]] هوّا مجموعة د الصفاحي د لويب لي معرّفة كاملة ب نفس ال[[سمية د الضومين]]. متلاً جميع الصفاحي ديال [[ويكيپيديا ب الداريجة]] معرّفين ب السمية د الضومين ary.wikipedia.org.

كلا صفحة د لويب ب لموقابيل كاتكون عندها [[أدريسة د لويب]] محددة، لي السمية د الضومين طرف منها.<ref>{{Cite web
|url=https://developer.mozilla.org/en-US/docs/Learn/Common_questions/Web_mechanics/Pages_sites_servers_and_search_engines
|title=What is the difference between webpage, website, web server, and search engine?
|archive-url=https://web.archive.org/web/20230924193654/https://developer.mozilla.org/en-US/docs/Learn/Common_questions/Web_mechanics/Pages_sites_servers_and_search_engines
|archive-date=2023-09-24
|accessdate=2023-02-16
|url-status=live
}}</ref>

== لعناصر ==
اللب ديال الصفحة د لويب هوّا [[فيشي]] د ال[[تيكست]] مكتوب ب ال[[لونڭاج د لماركاپ د التيكست لفوقاني]]، ؤلا هاش طي إم إل {{لوغة|en|HTML}} لي كيوصف لمحتوى ديال الصفحة، و كيقدر يحتاوي على إحالات ل [[مورد د لويب|موارد خرة د لويب]].

الصفحة د لويب هيّا [[وتيقة مستريكتيرية]] لي مكونة أساسا من [[تيسكت فوقاني]] {{لوغة|en|hypertext}}، يعني [[تيكست]] ؤلا نص لي لبراوزر كيأوّلو على شكل [[تصويرة|تصاور]]، طابلوات، [[ليان فوقاني|ليانات فوقانية]] {{لوغة|en|hyperlink}}، و غيرهوم. هاد الليانات لفوقانية يلا [[شير و كليكي|كليكا]] عليهوم لواحد، كيدّيو عادةً ل صفحة خرة د لويب.<ref>{{Cite web
|url=https://www.thefreedictionary.com/web+page
|title=webpage
|archive-url=https://web.archive.org/web/20230305214935/https://www.thefreedictionary.com/web%20page
|archive-date=2023-03-05
|accessdate=2023-02-16
|url-status=live
}}</ref>

لمحتويات ديال ل[[مولتيميديا]] {{لوغة|en|Multimedia}}، بحال التصاور، ل[[ڤيديو]]ات، و غيرهوم، يقدرو يتغرسو ف الصفحة د لويب نيشان باش يشكّلو [[وتيقة مركبة]] من بزاف د [[عنصر د HTML|لعناصر]].

زيادة على لوتيقة د HTML، تقدر تّستعمل وتيقة د [[سي إس إس|CSS]] ؤلا ''لورقة لمتتابعة د الستيل'' {{لوغة|en|Cascading Style Sheet}} لي كاتحدد الستيل ديال الصفحة، بحال لأحجام د لعناصر و لموضع ديالها، ل[[فونت]] ديال التيكست (الستيل باش مكتوبين لحروف)، لألوان، و غيرها من التفاصيل.

على وديت باش الصفحة د لويب يكون عندها سلوك ديناميكي (متلاً شي أنيماصيون كاتحرّك على حساب لكليك ديال لخدايمي)، كيتّستعملو سكريپتات ديال [[جاڤاسكريپت]] {{لوغة|en|Javacript}} ؤلا پروڭرامات د ل[[ويب أصيمبلي]] {{لوغة|en|WebAssembly}}. الصفحة د لويب لي عندها سلوك ديناميكي كاتسمّى [[أپليكاصيون د لويب]] {{لوغة|en|Web Application}}.

== السورفاج ==
{{مقالة متعمقة|سورفاج د لويب}}
كلا پاج د لويب كاتكون معرّفة ب أدريسة د لويب، لي تقنياً كاتسمّى [[موحديد موحد د لموضع ديال لمورد]] {{لوغة|en|Uniform Resource Locator}} ؤلا بختيصار ''URL''. فاش لخدايمي كيدخّل لادريسة ديال الصفحة ف لبراوزر ف موضع مخصص ليها، هاد اللخر كيصيفط طلب ل السيرڤور، لي كيجاوب ب فيشي HTML كيطيلشارجيه لبراوزر معا لموارد لمتعلقة بيه (يلا كولشي مشا مزيان)، و كيطرجم لكوض د HTML ل عناصر متشافة لي يقدر يفهمها و يتعامل معاها لخدايمي. يلا لخدايمي كليكا على ليان فوقاني، هاد لعملية كيأوّلها لبراوزر بحال تدخال داك الليان ف لكارو لمخصص، و كيعاود يدير طلب جديد باش يشارجي الصفحة لي معرّفة ب ديك لادريسة، لي تقدر تكون ف نفس السيت ؤلا ف سيت أخور. لبراوزر كيكونو فيه عناصر متشافة لي كاتبيّن ل لخدايمي إينا صفحة راه كيشوف.

== النشر ==
''{{شوف تا|نشر ديال صوفتوير}}''
من [[منضور من جيهت السيرڤور|لمنضور ديال السيرڤور]]، كاينين جوج نواع ديال الصفاحي د لويب: [[صفحة تابتة د لويب|صفاحي تابتين]]، و [[صفحة ديناميكية د لويب|صفاحي ديناميكيين]]. الصفاحي التابتين كيتسرباو من [[سيستيم د فيشي|السيستيم د فيشي]] د السيرڤور كيما هوما، ف لوقت لي الصفاحي الديناميكيين كيتصاوبو سيرپلاص ملي كيطلبهوم لخدايمي، و عادةً كيجيو لمعلومات لي فيهوم من [[بازضوني]]، باش يعمّرو واحد لموضيل ؤلا طومپلييت {{لوغة|en|template}}، قبل ماتّصيفط الصفحة ل لبراوزر.

خاصنا هنا نميّزو مابين صفحة تابتة لي عندها سلوك ديناميكي (مديور متلاً ب جاڤاسكريپت) و كيكون لكوض ديالها واجد بشكل كامل و مصوڤي ف السيرڤور، و صفحة ديناميكية لي كاتّصاوب ب كوضها د HTML على حساب الطلب.

== مصادر ==
{{عيون}}
{{ضبط مخازني}}

[[تصنيف:ديزاين د لويب]]
[[تصنيف:مقالات فيها مصدر و 3000 بايت]]
الصفحة ؤلا لپاج د لويب (ب ) هيّا وتيقة ديال التيكست لفوقاني  محطوطة ف لويب. الصفحة د لويب كايسربيها سيرڤور د لويب ل خدايمي  لي طلبها، و كاتبان عندو عادةً ف واحد لپروڭرام سميتو لبراوزر (ب ). السيت ؤلا لموقع د لويب هوّا مجموعة د الصفاحي د لويب لي معرّفة كاملة ب نفس السمية د الضومين. متلاً جميع الصفاحي ديال ويكيپيديا ب الداريجة معرّفين ب السمية د الضومين ary.wikipedia.org.

كلا صفحة د لويب ب لموقابيل كاتكون عندها أدريسة د لويب محددة، لي السمية د الضومين طرف منها.

 لعناصر 
اللب ديال الصفحة د لويب هوّا فيشي د التيكست مكتوب ب اللونڭاج د لماركاپ د التيكست لفوقاني، ؤلا هاش طي إم إل  لي كيوصف لمحتوى ديال الصفحة، و كيقدر يحتاوي على إحالات ل موارد خرة د لويب.

الصفحة د لويب هيّا وتيقة مستريكتيرية لي مكونة أساسا من تيسكت فوقاني ، يعني تيكست ؤلا نص لي لبراوزر كيأوّلو على شكل تصاور، طابلوات، ليانات فوقانية ، و غيرهوم. هاد الليانات لفوقانية يلا كليكا عليهوم لواحد، كيدّيو عادةً ل صفحة خرة د لويب.

لمحتويات ديال لمولتيميديا ، بحال التصاور، لڤيديوات، و غيرهوم، يقدرو يتغرسو ف الصفحة د لويب نيشان باش يشكّلو وتيقة مركبة من بزاف د لعناصر.

زيادة على لوتيقة د HTML، تقدر تّستعمل وتيقة د CSS ؤلا لورقة لمتتابعة د الستيل  لي كاتحدد الستيل ديال الصفحة، بحال لأحجام د لعناصر و لموضع ديالها، لفونت ديال التيكست (الستيل باش مكتوبين لحروف)، لألوان، و غيرها من التفاصيل.

على وديت باش الصفحة د لويب يكون عندها سلوك ديناميكي (متلاً شي أنيماصيون كاتحرّك على حساب لكليك ديال لخدايمي)، كيتّستعملو سكريپتات ديال جاڤاسكريپت  ؤلا پروڭرامات د لويب أصيمبلي . الصفحة د لويب لي عندها سلوك ديناميكي كاتسمّى أپليكاصيون د لويب .

 السورفاج 

كلا پاج د لويب كاتكون معرّفة ب أدريسة د لويب، لي تقنياً كاتسمّى موحديد موحد د لموضع ديال لمورد  ؤلا بختيصار URL. فاش لخدايمي كيدخّل لادريسة ديال الصفحة ف لبراوزر ف موضع مخصص ليها، هاد اللخر كيصيفط طلب ل السيرڤور، لي كيجاوب ب فيشي HTML كيطيلشارجيه لبراوزر معا لموارد لمتعلقة بيه (يلا كولشي مشا مزيان)، و كيطرجم لكوض د HTML ل عناصر متشافة لي يقدر يفهمها و يتعامل معاها لخدايمي. يلا لخدايمي كليكا على ليان فوقاني، هاد لعملية كيأوّلها لبراوزر بحال تدخال داك الليان ف لكارو لمخصص، و كيعاود يدير طلب جديد باش يشارجي الصفحة لي معرّفة ب ديك لادريسة، لي تقدر تكون ف نفس السيت ؤلا ف سيت أخور. لبراوزر كيكونو فيه عناصر متشافة لي كاتبيّن ل لخدايمي إينا صفحة راه كيشوف.

 النشر 

من لمنضور ديال السيرڤور، كاينين جوج نواع ديال الصفاحي د لويب: صفاحي تابتين، و صفاحي ديناميكيين. الصفاحي التابتين كيتسرباو من السيستيم د فيشي د السيرڤور كيما هوما، ف لوقت لي الصفاحي الديناميكيين كيتصاوبو سيرپلاص ملي كيطلبهوم لخدايمي، و عادةً كيجيو لمعلومات لي فيهوم من بازضوني، باش يعمّرو واحد لموضيل ؤلا طومپلييت ، قبل ماتّصيفط الصفحة ل لبراوزر.

خاصنا هنا نميّزو مابين صفحة تابتة لي عندها سلوك ديناميكي (مديور متلاً ب جاڤاسكريپت) و كيكون لكوض ديالها واجد بشكل كامل و مصوڤي ف السيرڤور، و صفحة ديناميكية لي كاتّصاوب ب كوضها د HTML على حساب الطلب.

 مصادر 

تصنيف:ديزاين د لويب
تصنيف:مقالات فيها مصدر و 3000 بايت